Die Bybel sê rakende Jesus: '...Die groot skare het dit geniet om na Hom te luister.' Hoekom? Omdat sy woorde deur sy karakter, sy optrede en sy besorgdheid oor ander mense onderstreep is. In kort, Jesus het die reg verdien om te kan praat. Het jy? Mense luister na jou wanneer jy insig het. Wanneer dit wat jy sê iemand waarlik help, vorm julle 'n konneksie. Benjamin Franklin, een van die mees bewonderenswaardige figure in die Amerikaanse geskiedenis, het 'n merkwaardige loopbaan gehad. Hy het vir net twee jaar skool bygewoon en tog was hy hoogs gerespekteerd as gevolg van sy kennis en skerp insig. As 'n vurige leser en 'n nuuskierige man, het hy 'n kundige in 'n opmerklike aantal areas geword: drukwerk en publisering, politiek, burgerlike aktivisme, die wetenskappe en diplomasie. Hy was 'n innoverende uitvinder wat die ondersteuning van Frankryk tydens die Revolusionêre Oorlog verseker het, die eerste publieke biblioteek in Amerika gestig het, as die eerste president van die Amerikaanse Filiosofiese Gemeenskap gedien het en gehelp het om die Verklaring van Onafhanklikheid op te stel. Die biograaf Walter Isaacson het Franklin die talentvolste Amerikaner van sy tyd en die invloedrykste in die uitvinding van die tipe samelewing wat Amerika sou word, genoem. Mense het 'n verbinding met Franklin gevoel wanneer hy sy wysheid gedeel het. Hier is hoe dit op jou van toepassing is. Wanneer jy lief is vir mense, hard werk, studeer, groei en jou kundigheid in 'n gegewe area deel, sal mense leer om jou te respekteer en vir jou te luister. Wanneer dit by luister kom, kry jy nie wat jy vereis nie, jy kry wat jy verdien.